Het zijn comen ter rechte inde banc voir meye ende scepen
van loeven heylwijch baten ter eenre zijden ende goird
cokart als geleid nae den rechte der stat van loevene
tot allen den goeden beide have ende erve andries wijlen
hellinx ende aleiten sijne wijfs ter ande Aldair de voirs
heylwijch baten dede lesen zeke scepen brieve van loeven
dair mede de voirs aleid weduwe des voirg wijlen
andries als principale met meer anden huen borghen
huer belanc was twee rijders lijftochten Seggende
dat zij dair voe ende voir twee jairpachten huer van
dien ombetaelt uutstaende soe zij seide metter banc
recht met rastacien geprocedeert hadde opder voirscr
aleiten goede te libbeke gelegen toesiende den voirscr
goirde die dair selve scepen was ende zoe verre
dat d op zeke vonissen aldair waen gegeven om
dair op voirt te varen na recht Biedende dese
pointen te bewijsen ende hue scult te verificen met
huen eedt op hue voirscr brieve hoepende wair
zij dat dade dat zij dan den voirs goirde pcederen
soude ende voirgaen om hue scult aende voirs goede
metter voirs banc recht voirt te vvolghen ende
dat zij weder ter selver banc recht dair de voirs gorede
dat met sijnen voirs beleide hadde doen afscrive en te loeven
betrecken gerevoieert soude wordden dair op de voirscr
goird hem vantweerden dede lesen een gelofte d mede de
voirs wijlen andries als pncipael de selve goird en
meer ande als borgen gelooft hadden den abt van pcke
aftequiten vijf en een half mudde corens erfspachte